**DECIZIA ETAPEI DE ÎNCADRARE**

**Proiect**

Ca urmare a solicitării depuse de **ALPIN TOWERS SRL și IMO MANAGEMENT CONTRACTOR&DEVELOPMENT SRL,** cu cu sediul în județul Brașov, mun. Brașov, str. Carpaților, nr. 24, bl. 2, ap. 9, înregistrată la APM Brașov cu nr. 13976 din 18.10.2023, în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri și completǎri prin Legea nr. 49/2011, cu modificările și completările ulterioare;

și ca urmare a completărilor depuse la dosar cu nr. 9683 din 23.07.2024 și nr. .......... din .........(mediatizarea),nr......din...... (SGA), autoritatea competentă pentru protecţia mediului **decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 08.08.2024, că proiectul **Construire imobil de locuințe colective etapa IV, amenajare teren, parcaje aferente, organizare de șantier cu păstrarea avizelor din CU nr. 1178/12.05.20\*\*”**, propus a se realiza în jud. Brașov, mun. Brașov, str. Carpaților, nr. 24, amplasament identificat prin extras CF nr. 156971 Brașov, nr. cad. 156971, conform Certificatului de Urbanism nr. 1565 din 06.06.2023 cu valabilitate prelungită până la data de 05.06.2025, eliberat de Primăria Municipiului Brașov, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.***

Justificarea prezentei decizii:

**I. Motivele pe baza carora s-a stabilit necesitatea neefectuării evaluării impactului asupra mediului sunt următoarele:**

1. proiectul se încadreaza în prevederile Legii nr. 292/2018, privind evaluareaimpactului anumitor proiecte publice și private asupra mediului, Anexa nr. 2, pct. 10. lit. b) Proiecte de dezvoltare urbană, inclusiv construcţia centrelor comerciale şi a parcărilor auto publice;
2. titularul și APM Brașov au mediatizat în presa locală cât și pe pagina web atât depunerea solicitării acordului cât și decizia etapei de încadrare;
3. lipsa observațiilor din partea publicului interesat;
4. în urma analizării criteriilor de selecție pentru stabilirea necesitații efectuării evaluării impactului asupra mediului, prevăzute în Anexa 3 din Legea nr. 292/2018, s-a constatat că proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

***a) dimensiunea și concepția întregului proiect****:*

Prin proiect se propune realizarea unui imobil de locuințe colective cu spații comerciale-birouri și parcaj auto.

Terenul este situat în intravilanul municipiului Brașov, în suprafață de 1589 mp, proprietate privată, strada Carpaților, nr. 24.

**SITUAȚIA EXISTENTĂ**:

În temeiul reglementărilor Documentației de urbanism, faza PUZ, aprobată prin HCL Local Brașov nr. 694 din 2015, conform Certificatului de Urbanism nr. 1565 din 06.06.2023 cu valabilitate prelungită până la data de 05.06.2025, eliberat de Primăria Municipiului Brașov:

* folosința actuală: teren de catgorie curți construcții;
* destinația conform PUZ la data prezentei: ZL – zonă locuințe colective și dotări complementare propusă, parțial zonă de protecție canal Timiș, parțial zonă circulații;

Terenul pe care se amplasează are formă poligonală și este situat pe strada Carpaților nr. 24, în cartierul Valea Cetății, liber de construcții iar accesul se realizeaza din strada Carpaților și B-dul Muncii prin accesele realizate.

Pe amplasamentul studiat există trei imobile realizate în etape distincte (etapa I, etapa II si etapa III).

• imobil faza I – 2S+P+11E – realizat, inclusiv parcaje aferente și drum incintă: 83 de apartamente și 63 locuri de parcare;

• imobil faza II – 2S+P+11E – realizat: 97 de apartamente și 42 locuri de parcare;

• imobil faza III - 2S+D+P+5E-10E – realizat: 74 de apartamente și 161 de locuri de parcare. În cadrul acestui imobil parcajul auto din interior are 3 niveluri de parcare (2S+D) care să asigure și locurile de parcare aferente fazelor anterioare și un număr suplimentar pentru faza ulterioară.

Vecinătați:

* nord: teren construit proprietate privata aparținând Alpin Towers SRL;
* nord-vest: teren construit proprietate privată aparținând DGD Dezvoltări SRL;
* sud-vest: complexul comercial Magnolia Shopping Center;
* sud-est: de terenuri proprietate privată.

**SITUAȚIA PROPUSĂ**:

Se propune realizarea unui imobil aferent etapei IV cu regimul de înălțime D+P+4E-8E care să conțină 23 de apartamente și 10 spații pentru birouri/spații comerciale și 25 de locuri de parcare în demisol. În imobilul de la faza 3 se regăsesc un număr de 9 locuri de parcare care, împreuna cu cele care se vor realiza la etapa IV, să asigure necesarul pentru toate apartamentele și spațiile comerciale/birouri propuse la faza IV.

La demisolul construcției regăsim parcajul auto suprateran și spațiile tehnice.

La parter regăsim accesele principale în clădire, 5 spații comerciale-birouri cu acces direct din exterior.

La etajul 1 regăsim casa scării către apartamente și 5 spatii comerciale-birouri care au acces din casa scării.

La etajele superioare, etajele 2-8 sunt amplasate în total 23 apartamente dispuse astfel:

- la etajele 2, 3 și 4 sunt amplasate câte 5 apartamente pe nivel;

- la etajele 5,6,7 și 8 sunt câte 2 apartamente pe nivel.

Legătura pe verticală între etaje se realizează prin intermediul a două lifturi și a două scări de BA iluminate și ventilate natural. La nivelul circulațiilor orizontale, la fiecare etaj distribuția se realizează printr-un hol conectat cu spațiul casei de scară.

Circulații și distribuire parcări:

Pentru apartamente sunt calculate câte 1 loc de parcare pentru fiecare apartament, pentru spațiile comerciale câte 1 loc de parcare la 100 mp.

Se propune distribuirea locurilor de parcare după cum urmează:

- 23 de locuri de parcare aferente celor 23 apartamente;

- 10 locuri de parcare aferente zonei de spații comerciale;

- 1 loc de parcare suplimentar și pentru vizitatori.

TOTAL 34 locuri.

Procente urbanistice:

POTpropus = 36,53 %;

CUTpropus = 2,55.

Aleile pietonale vor fi realizate din dale prefabricate din beton.

Spațiile verzi vor fi amenajate peisagistic cu elemente inspirate din natură și vor prezenta zone gazon, zone amenajate cu pietre mari și arbuști, zone plantate cu arbori ornamentali și instalațiile aferente acestora pentru udare, drenare și mentinerea spațiului verde.

**Alimentarea cu apă:**

În conformitate cu Avizul de principiu nr. 1961/11.09.2023 emis de Compania Apa Brașov SA, alimentarea cu apă a imobilului din etapa a IV-a se va face prin branșamentul PEID De 125 mm existent al ansamblului de locuințe la rețeaua de apă realizată din conducte PEID Dn 200 mm existentă pe B-dul Muncii.

Cladirea se va branșa la rețeaua de apă existenăa pe amplasament printr-o conducta de polietilenă de înaltă densitate De75 Pn 10 cu lungimea totală de 24,00 m.

**Evacuarea apelor uzate menajere și pluviale:**

Evacuarea apelor uzate menajere și pluviale se va face în colectorul Dn 1500 mm existent pe strada Carpaților prin colectorul de canalizare existent al a ansamblului de locuințe.

**Canalizarea menajeră**:

Clădirea se va racorda la colectorul de canalizare existent pe amplasament ce deversează în colectorul de canalizare Dn 1500 mm existent pe str. Carpaților, prin intermediul unui cămin de racord și o conductă PVC KG Dn 250 mm în lungime de 19,50 m.

**Canalizarea pluvială:**

Evacuarea apelor pluviale de pe terasele construcției (considerate convențional curate), se va face prin intermediul receptorilor de terasă și a coloanelor de scurgere până la conductele de colectare de la nivelul subsolului 1. Acestea sunt continuate cu o conducta din PVC Dn 315 mm cu lungimea de 19,40 m care descarcă în bazinul de retenție prevăzut în etapa I, dar încă nerealizat. Bazinul din beton armat cu dimensiunile interioare de 5,00 x 2,60 x 2,20 m având un volum util de 26 mc, are rolul de a permite descărcarea controlată a apelor pluviale în colectorul public de canalizare existent pe strada Carpaților prin intermediul căminului menajer CMS. Bazinul de retenție va fi amplasat în zona extremității superioare a rampei de acces auto la parcarea subterană a construcției C2.

Apele pluviale (posibil impurificate) colectate de pe platforme și drumuri, respectiv parcarea de la demisol, sunt colectate prin intermediul unei rețele de canalizare pluvială realizată din 2 rigole pluviale și rețea din conducte PVC KG Dn 160 mm în lungime totală de 78,90 m, tratate prin intermediul unui separator de lichide ușoare cu filtrare și deznisipator cu debitul de 3l/s, și descărcate în bazinul de retenție cu V=26 mc din care controlat sunt descărcate în colectorul de canalizare Dn 1500 mm de pe str. Carpați.

**Energie electrică:**

Alimentarea cu energie electrică se face din rețeaua publică existentă în zonă, prin intermediul unui branșament electric.

**Energie termică:**

S-a adoptat soluţia de încălzire centralizată cu 1 instalaţie cu 2 centrale termice în condensație cu debite calorice de 233Kw, montate într-un spațiul special amenajat la demisol.

**Organizarea de șantier**:

Toate lucrările se execută în incinta suprafeței proprietate destinată realizării imobilului de apartamente cu spații comerciale-birouri și parcaj. În aceste condiții nu sunt necesare lucrări speciale de organizare de șantier exceptând următoarele:

- se realizează aprovizionarea cu materiale;

- se asigură utilajele și dispozitivele necesare;

- se asigură forța de muncă specializată;

- se realizează racordul la utilitățile existente în condiții de maximă siguranță de către personal specializat.

Schelele necesare lucrărilor vor fi tipizate din stalpi metalici (țeavă), montați lângă perete și ancorați de acesta. Amplasarea platformelor se va face de la 2,5 m înălțime pentru a permite accesul pietonal.

Platformele vor fi din lemn sau metal cu lățimea de 0,60 m, în acest fel căderea materialelor sau a sculelor fiind exclusă, protejând trecătorii și muncitorii de accidente. Accesul se va face cu scara printr-o trapă de 60x80 cm.

La exterior schela va fi pe toata înălțimea acoperită cu plasă de siguranță tip mesh.

Pentru finisarea fațadelor schelele vor fi aceleași si vor fi și ele acoperite pe toata înălțimea cu plasă de siguranță tip mesh.

În vederea desfășurării în bune condiții a lucrărilor se vor amenaja:

- un container metalic – birou pentru șef punct lucru;

- toalete ecologice;

- un banc pentru fasonarea fierului beton;

- containere gunoi;

- cabină de paznic;

- poarta de acces muncitori/marfă;

- macara.

Firma de construcții se va ocupa de montarea șinelor și racordurilor electrice.

Amplasarea organizării de șantier în teren s-a făcut în așa fel ca accesul mașinilor pentru aprovizionare să fie cat mai comod.

Caracterul temporar al amenajărilor și amploarea lor redusă cere totuși luarea măsurilor de protecția muncii necesare, asigurarea echipamentului de protecție, a instructajului, a unui spațiu în care muncitorii să-și asigure igiena și să ia masa.

Se vor asigura branșamente provizorii pentru utilitaăți la rețelele existente și un stingător cu spumă.

Închiderea și securizarea perimetrului se va realiza cu panouri metalice prefabricate.

**Lucrările de refacere a amplasamentului în zona afectată de execuţia investiţiei***:*

Lucrările de construire se realizează pe baza unui proiect cu refacerea amplasamentului în cazul unor eventuale afectări.

Nu există elemente care se vor reface conform situației inițiale deoarece toate străzile, aleile, spațiile verzi sunt noi.

***b) cumularea cu alte proiecte existente și/sau aprobate:*** nu este cazul;

***c) utilizarea resurselor naturale în special a solului, a terenurilor, a apei și a biodiversității:*** nu este cazul;

***d) cantitatea și tipurile de deșeuri generate/gestionate:***

Din activitatea de construcții rezulta următoarele deșeuri:

- pământ din săpături, ce va fi transportat în zone acceptate de primărie;

- pietriș, beton, tencuieli, etc;

- diferite ambalaje din hârtie, carton, plastic;

- resturi metalice;

- deșeuri menajere, vor fi colectate în containere și apoi transportate la depozitul ecologic Brașov.

Deșeurile rezultate din activitatea de construcție vor fi colectate separat și transportate de către executantul lucrărilor la unități autorizate în colectare/valorificare.

Din exploatarea construcțiilor rezultă :

* deșeuri municipale amestecate – cod 20 03 01 – eliminate prin societăți autorizate (pe baza de contract cu societatea care asigura salubritatea în zona) prin depozitare la depozitul ecologic Brașov.

Deșeurile generate de activitate sunt colectate selectiv, pe categorii, în containere și/sau recipienți îngropate, depozitate în spații special amenajate și se predau pe baza de contract la societăți autorizate pentru valorificare/eliminare. Se va realiza o platforma pentru colectarea deșeurilor în zona adiacentă intrării pe teren. Aceasta va avea prevăzute cuve îngropate din BA pentru containerele de colectare selectivă**.**

***e)Poluarea si alte efecte negative:***

**protecţia calităţii apelor:**

***-sursele de poluanţi pentru ape, locul de evacuare sau emisarul;***

Lucrările se vor executa cu utilaje verificate din punct de vedere tehnic.

În faza de execuție, pe amplasament nu rezultă ape tehnologice ci numai ape uzate menajere. Sursele posibile de poluare a apelor aferente obiectivului propus sunt reprezentate de: execuția propriu-zisă a lucrărilor, manipularea materialelor de construcție, traficul de șantier și organizarea de șantier și constau în:

▪ scurgeri de carburanți sau uleiuri de la mijloacele de transport sau din utilajele folosite;

▪ spălarea poluanților emisi în atmosferă și de pe sol și antrenarea acestora în apele pluviale;

▪ apele uzate menajere vor fi deversate in reteaua publica de canalizare existenta în zona amplasamentului;

Manipularea și punerea în operă a materialelor de constructii determină emisii specifice fiecarui tip de material și fiecărei operații de construcție. Astfel, se pot produce pierderi accidentale de materiale, combustibili, uleiuri din mașinile și utilajele șantierului. Manevrarea defectuoasă a autovehiculelor care transporta diverse tipuri de materiale sau a utilajelor în apropierea cursurilor de apă poate conduce la producerea unor deversări accidentale în acestea.

*- staţiile şi instalaţiile de epurare sau de preepurare a apelor uzate prevăzute:*

Mai pot fi considerate surse de poluanți scurgerile accidentale din subsol care pot fi potențial încărcate cu hidrocarburi. Aceste scurgeri accidentale vor fi colectate prin sifoane/rigole carosabile și refulate la rețeaua de ape pluviale nou proiectată cu conținut de hidrocarburi.

**protecţia calității aerului**:

***- sursele de poluanţi pentru aer, poluanţi, inclusiv surse de mirosuri****;*

Posibilele sursele de poluare a aerului în faza de execuţie a proiectului sunt reprezentate de:

* emisii de pulberi şi noxe rezultate în urma realizării construcţiilor (organizare de şantier): în perioada de execuţie a lucrărilor proiectate, este posibil ca activităţile din şantier sa aibă un impact asupra calităţii atmosferei din zonele de lucru reprezentând o sursă de emisii de praf, iar pe de altă parte, sursa de emisie a poluanţilor specifici arderii combustibililor (produse petroliere distilate) în motoarele utilajelor şi execuţiei lucrărilor de construcţie necesare (sudură, debitare, polizare, etc.).
* emisiile de praf, care apar în timpul execuţiei lucrărilor proiectate, sunt asociate săpăturilor, punerea în operă a materialelor de construcţie, precum şi altor lucrări specifice. Degajările de praf în atmosferă variază adesea substanţial de la o zi la alta, depinzând de nivelul activităţii, de specificul operaţiilor şi de condiţiile meteorologice existente.

În perioada de construire:

- sursele de impurificare a atmosferei asociate activităţilor care vor avea loc în perioada de execuţie a proiectului sunt surse libere, deschise, ca urmare, nu se poate pune problema unor instalaţii de captare - epurare - evacuare în atmosferă a aerului impurificat/gazelor reziduale;

La executarea proiectului de construire imobile de locuințe, se vor respecta următoarele măsuri:

- vehiculele de transport, vor corespunde condiţiilor tehnice prevăzute la inspecţiile tehnice care se efectuează periodic pe toată durata utilizării lor;

- lucrările de organizare a şantierelor trebuie să fie corect concepute şi executate, cu dotări moderne, care să reducă emisiile în aer, apă şi pe sol;

- concentrarea lucrărilor de organizare de șantier se va realiza într-o zonă determinată, în interiorul amplasamentului, fapt care favorizează o exploatare controlată şi corectă;

- utilajele şi mijloacele de transport vor fi verificate periodic în ceea ce priveşte nivelul de monoxid de carbon şi concentraţiile de emisii în gazele de eşapament şi vor fi puse în funcţiune numai după remedierea eventualelor defecţiuni, cu societati autorizate;

- alimentarea cu carburanţi a mijloacelor de transport se va face numai în staţii de alimentare autorizate;

În vederea menținerii calității aerului, în parametrii optimi, în zona amplasamentului, în perioada realizării lucrărilor de construcție, se vor respecta următoarele condiții:

- utilizarea materialelor speciale (folie de plastic, plasă, etc.) cu care se va acoperi pamântul excavat, până la reutilizarea sau transportarea lui;

- utilizarea apei, pentru suprimarea prafului, în cantitățile, frecvența și proporțiile necesare, în zona de lucru, la sfarșitul fiecărei săptămâni de lucru, dacă nu se vor desfășura operațiuni active mai mult de două zile consecutiv;

- pe spațiile verzi, acolo unde, pentru efectuarea lucrărilor, s-a îndepărtat stratul vegetal, la finalizarea acestora, vegetația va fi replantată;

- minimizarea activitatilor generatoare de praf;

- se vor lua masuri de acoperire, îngrădire, închidere a stocurilor de materiale de construcție sau deșeuri, pentru prevenirea imprăștierii cauzată de vânt;

- curațarea vehiculelor care ies de pe șantier;

- oprirea motoarelor tuturor vehiculelor aflate în staționare, în zona șantierului;

Calcul gaze arse de la centralele termice:

**Oxizi de azot**

Calculul emisiilor de oxizi de azot din folosirea centralelor termice.

Poluanții rezultă din asigurarea condiţiilor de microclimat şi igenicosanitare.

Algoritmul de calcul:

Epoluant = (Cconsum an x Pputere calorica gaz metan x FEpoluant) / 1.000.000

Epoluant= Emisia poluantului;

Cconsum an = Consumul de resursa estimat pe an;

Pputere calorica = puterea calorica gaz metan;

FEpoluant = Factor al emisiei specific poluantului;

Cconsum an = 71.300 m3/an;

Pputere caloricagaz metan= 8968.19 Kcal/m3 = (8968.19 x 4,1868) kJ/m3;

FEpoluant = 73 g/GJ conf. tabel 3-32 din EMEP/EEAguidebook 2013;

Epoluant = (110.750 m3/an • 8.968,19 • 4.1868 kJ/m3 • 73 g/GJ) /1.000.000 = 303.566 g/an;

Total emisii oxizi de azotpentru imobilul propus= 303.566 g/an

Estimarea emisiilor **de pulberi in suspensie** asociate activitatilor de construire de mica anvengura – În conformitate cu Ghidul „EMEP/EEA air pollutant emission inventory guidebook 2016 – 2.A.5.b partea B,

Algoritmul de calcul:

Epoluant = Sconstruita X Fepoluant;

Epoluant = Emisia poluantului;

Sconstruita= Suprafata construita;

FEpoluant= Factor al emisiei specific poluantului;

Conform Tablului 3.2. din EMEP/EEA guidebook 2016 – 2.A.5.b partea B, PM10, PM2.5 si totalul particulelor in suspensie –TSP , având urmatorii factori de emisie:

FETSP = 1,0 kg/m2/an;

FEPM10 = 0.30 kg/m2/an;

FEPM2.5 = 0.030 kg/m2/an;

TSP = Totalul de particule in suspensie.

PM10 = particule cu dimensiunea de aproximativ 10µm;

PM2.5 = particule cu dimensiunea de aproximativ 2.5µm;

Calculul poluanți în faza de construire:

a. Durata constructie imobil: 10 luni;

b. Mp. desfasurati construiti imobil propus: 4.057,14 m2;

ETSP = 4.057,14 m2 X 1,0 kg/m2/an X 0.83an = 3.367,43 kg;

EPM10 = 4.057,14 m2 X 0.30 kg/m2/an X 0. 83an = 1.010,23 kg;

EPM2.5 = 4.057,14 m2 X 0.030 kg/m2/an X 0.83an = 101,02 kg;

Lucrarile de executie se vor limita prin respectarea unui program de lucru in afara orelor de liniste prevazute prin lege, prin imprejmuirea terenului si prin executarea etapizata a imobilelor propuse.

Se vor utiliza mijloace de transport si utilaje performante, în scopul de a respecta concentrațiile limită de emisii noxe.

În vederea menținerii calității aerului în parametri optimi, în zona amplasamentului, în perioada realizării lucrării de construire se vor respecta urmatoarele condiții:

1. lnterzicerea arderilor în aer liber pentru indepartarea reziduurilor;

2. Oprirea motoarelor tuturor vehiculelor aflate în staționare;

3. Acoperirea încărcăturilor ce intră în sau ies din șantier;

4. Utilizarea apei pentru suprimarea prafului în cantitățile, frecvența și proporțiile necesare în zona de lucru la sfărșitul fiecărei săptămâni de lucru, daca nu se vor desfășura, acțiuni active mai mult de două zile consecutive;

5. Minimizarea activitatilor generatoare de praf (taiere, macinare, slefuire etc.) prin utilaje si echipamente de ultima generatie;

6. Curățarea vehiculelor ce ies de pe șantier- se va amenaja în dreptul accesului (spălător, perii, aspirator etc.);

7. Ridicarea de bariere eficiente in jurul zonei de activitati cu praf sau cu limitare a zonei santierului;

* ***poluanți specifici:***
* Particule și praf–rezultat prin amenajarea și curățarea terenului, transportul și manevrarea materialelor:
* NOx, CO2, CO, compuşi organici volatili non metanici, particule materiale din arderea carburanţilor de la consumul de carburanți;

**protecţia împotriva zgomotului şi vibraţiilor:**

***sursele de zgomot şi de vibraţii****;*

Pentru perioada executarii lucrarilor de constructii se preconizeaza depășirea limitei maxime admise de zgomot de 65 dB(A) conform STAS 10009/88 considerata pentru incintele industriale. Cresterea nivelului de zgomot în zonă va fi de scurtă durată.

Se preconizeaza o intensificare a traficului in zona, care are drept consecinta cresterea nivelului de zgomot si vibratii in mediu si pe arterele rutiere din zona.

Lucrarile se desfasoara in interiorul incintei delimitate.

Impactul zgomotului poate fi semnificativ, la anumite operatii, pentru lucratori. In aceste conditii trebuiesc respectate normele de protectia muncii, personalul fiind dotat cu echipament corespunzator.

amenajările şi dotările pentru protecţia împotriva zgomotului şi vibraţiilor.

Pentru perioada de exploatare nivelul de zgomot se incadreaza in limitele prevazute de legislatie, nu sunt necesare amenajari si dotari speciale pentru protecţia împotriva zgomotului şi vibrațiilor.

***amenajările şi dotările pentru protecția împotriva zgomotului şi vibrațiilor****;*

Pentru a reduce la minim neplăcerile cauzate, se are în vedere:

* limitarea programului de lucru, mai ales acolo unde acesta implică utilizarea de mașini grele și alte echipamente producătoare de zgomot, la orele din timpul zilei (06:00 – 22:00);
* nivelul de zgomot se va încadra în limitele impuse de SR 10.009/2017;
* se vor respecta de asemenea prevederile Ord. MS nr. 119/2014 privind aprobarea Normelor de igienă și sănătate publică privind mediul de viață al populației, cu completările și modificările ulterioare;
* Oprirea motoarelor autovehiculelor în situația în care staționează o perioadă mai mare de timp în șantier (ex: în timpul descărcării elementelor prefabricate, a elementelor de pavaj, etc.).

**protecţia solului şi a subsolului:**

* *sursele de poluanţi pentru sol, subsol, ape freatice şi de adâncime;*
* Activitățile din șantier implică manipularea unor cantități importante de substanțe poluante pentru sol și subsol. În categoria acestor substanțe sunt incluși carburanții, combustibili, etc. Aprovizionarea, depozitarea și alimentarea utilajelor cu motorină reprezintă activități potențial poluatoare pentru sol și subsol, în cazul pierderilor de carburant și infiltrarea în teren a acestuia. Activitățile din șantier implică manipularea unor cantității importante de substanțe poluante pentru sol și subsol.
* altă sursă potențială de poluare dispersă a solului și subsolului este reprezentată de activitatea utilajelor în fronturile de lucru. Lucrările de terasamente deși nu sunt poluante conduc la degradarea solului și induc modificări structurale în profilul de sol.

Principalul impact asupra solului în perioada de execuție este consecința ocupării terenului pentru realizarea de clădiri. Astfel, principalii poluanți ai solului proveniți din activitățile de construcție de clădiri sunt grupați după cum urmează:

- poluanți direcți, reprezentați în special de pierderile de produse petroliere care apar în timpul alimentării cu carburanți, a funcționării defectuoase a utilajelor etc. La acestea se adaugă pulberile rezultate în procesele de excavare, încărcare, transport, descărcare a umpluturilor;

- poluanți ai solului prin intermediul mediilor de dispersie, în special prin sedimentarea poluanților din aer, proveniți din circulația mijloacelor de transport, funcționarea utilajelor de construcții etc;

- poluanți accidentali, rezultați în urma unor deversări accidentale la nivelul zonelor de lucru sau căilor de acces;

- poluanți sinergici, în special asocierea SO2 cu particule de praf.

Substanțele poluante prezente în emisii și susceptibile de a produce un impact sesizabil la nivelul solului sunt SO2, NOx și metalele grele;

**lucrările şi dotările pentru protecţia solului şi a subsolului**

Pe perioada efectuării lucrărilor de construcţie se produc modificări structurale ale profilului de sol ca urmare a săpăturilor prevăzute a se executa în vederea realizării fundaţiilor şi platformelor, a zonei necesare amplasării constructiilor, proiectantul prevăzând o serie de măsuri pentru protecţia solului şi subsolului:

- utilizarea unor tehnologii moderne de construire;

- utilizarea unor utilaje de nouă generație;

- alimentarea cu combustibil și mentenanță utilajelor se va realiza numai cu unități și pe amplasamente autorizate;

- deșeurile generate în perioada de construire vor fi stocate în spații special amenajate, impermeabilizate, în recipienți adecvați și vor fi eliminate/valorificate cu societăți care au acest drept potrivit legii;

- se va realiza vidanjarea periodica a grupurilor sanitare ecologice care vor fi instalate pe șantier.

**protecția împotriva radiațiilor**

* La realizarea proiectului nu vor fi utilizate materiale sau echipamente ce pot constitui surse de radiații.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice –*** lucrările vor fi executate numai cu societăți autorizate, astfel încât să nu existe risc de accidente; prin proiect au fost luate toate măsurile de siguranță astfel încât să nu existe risc de accident;

1. ***riscurile pentru sănătatea umană* –** Se vor respecta prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, cu modificările și completările ulterioare.

Se vor respecta obligativitățile din Notificare Asistență de Specialitate nr. 1439/A/18.07.2024, emisă de DSPJ Brașov.

***2. Amplasarea proiectelor:***

***a) utilizarea actuală și aprobată a terenurilor:***

Teren situat în intravilanul municipiului Brașov în suprafață totală de 1589 mp.

În temeiul reglementărilor Documentației de urbanism, faza PUZ, aprobată prin HCL Local Brașov nr. 694 din 2015, conform Certificatului de Urbanism nr. 1565 din 06.06.2023 cu valabilitate prelungită până la data de 05.06.2025, eliberat de Primăria Municipiului Brașov:

- folosința actuală: teren de catgorie curți construcții;

- destinația conform PUZ la data prezentei: ZL – zonă locuințe colective și dotări complementare propusă, parțial zonă de protecție canal Timiș, parțial zonă circulații;

***b) bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranulul acestuia –*** nu este cazul.

***c) capacitatea de absorbție a mediului natural, acordându-se o atenție specială următoarelor zone:***

***i) zonele umede, zone riverane, guri ale râurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –*** nu este cazul;

***iv) arii naturale protejate de interes național, comunitar, internațional –*** nu este cazul;

***v) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislația privind aprobarea planului de amenajare a teritoriului național – Secțiunea a III – a – zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărirea zonelor de protecție sanitară și hidrogiologică –*** nu este cazul;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri –*** nu este cazul.

***vii) zone cu densitate mare a populației –*** nu este cazul;

***viii) peisajele și situri importante din punct de vedere istoric, cultural sau arheologic –*** nu este cazul.

***3. Tipurile și caracteristicile impactului potential:***

***a) importanta și extinderea spatiala a impactului: aria geografica și numarul persoanelor afectate –*** nu este cazul;

***b)* *natura impactului* –** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus;

***e) probabilitatea impactului –*** redusă, doar pe perioada executării lucrărilor propuse prin proiect;

***f) debutul, durata, frecvența și reversibilitatea preconizate ale impactului –*** pe perioada executarii lucrărilor durata impactului va fi scurtă.

***g) cumularea impactului cu impactul altor proiecte existente și/sau aprobate*** *-* nu este cazul;

***h) posibilitatea de reducere efectivă a impactului –*** nu este cazul.

**II. Motivele pe baza carora s-a stabilit necesitatea neefectuarii evaluarii adecvate, sunt următoarele:**

* proiectul **nu intră** sub incidența OUG nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

Proiectul propus **intră** sub incidenţa prevederilor art. 48 și **nu** **intră** pe art. 54 din Legea apelor nr. 107/1996, cu modificările şi completările ulterioare.

Pentru realizarea proiectului a fost emis Avizul de Gospodarire a Apelor nr. ........ din ........... emis de SGA Brașov.

**Avizul de gospodărire a apelor se emite cu următoarele condiții:**

1. Elaboratorul documentatiei tehnice isi asuma responsabilitatea exactitatii datelor si informatiilor cuprinse in prezentul proiect, conform Ordinului MAP nr. 828/2019, Anexa 1.

2. Se vor respecta prevederile din documentaţia tehnicã înaintatã spre avizare si condiţiile din Certificatul de Urbanism.

3. Beneficiarul lucrarii de investiţie, are obligaţia de a obţine celelalte avize şi acorduri necesare emiterii autorizaţiei de construire.

4. In cazul în care, pe perioada de execuţie apar elemente noi neprecizate în documentatia tehnicã de fundamentare, beneficiarul are obligaţia sa solicite aviz modificator de gospodãrire a apelor.

5. Beneficiarul are obligaţia conform Legii Apelor 107 din 1996 sã anunţe în scris la S.G.A. Braşov data începerii lucrãrilor cu cel puţin 10 zece zile înaintea începerii acestora.

6. In conformitate cu Legea nr. 107 / 1996 (Legea apelor) cu modificarile si completarile ulterioare, anexa 2, latimea zonei de protectie a Canalului Timis este de 3 m de o parte si de alta a amenajarii hidrotehnice. In zona de protectie este interzisa atat amplasarea de constructii sau parcaje auto cat si executarea lucrarilor de orice fel.

7. In conformitate cu Legea nr. 107 / 1996 (Legea apelor) cu modificarile si completarile ulterioare, art. 16 aliniatul 1, litera c, pentru protectia resurselor de apa, se interzice : Aruncarea sau introducerea in orice mod, in albiile cursurilor de apa, a canalelor si in zonele umede, precum si depozitarea pe malurile acestora a deseurilor de orice fel, atat in perioada de realizare a constructiilor cat si dupa punerea in functiune a acestora.

8. Se interzice evacuarea de ape uzate neepurate sau insuficient epurate in apele de suprafata (Canalul Timis), rigole stradale sau in stratul freatic prin intermediul puturilor filtrante, atat in perioada de realizare a constructiilor cat si dupa punerea in functiune a acestora.

9. Beneficiarul este obligat, in caz de poluare accidentala, sa ia operativ primele masuri de limitare si stopare a cauzelor si efectelor acesteia si sa anunte in timp util dispeceratul SGA Brasov, telefon 0268 414 567 sau fax 0268 412 277.

10. Beneficiarul are obligatia conform legii 107 / 1996 (Legea Apelor) cu modificarile si completarile ulterioare, sa anunte in scris SGA Brasov cu cel putin 10 zile inainte, data inceperii lucrarilor de realizare a investitiei.

**Condițiile de realizare a proiectului:**

1. Se vor respecta prevederile Hotărârii nr. 227 din data de 30 aprilie 2020 privind: aprobarea Regulamentului pentru stabilirea setului de măsuri privind sistemele tehnice care au un efect semnificativ asupra performanței energetice a clădirilor noi cu impact asupra calității aerului și aspectului urbanistic în Municipiul Brașov începând cu anul 2020;
2. Se vor respecta prevederile OUG nr. 195/2005, aprobată prin Legea nr. 265/2006 cu modificările şi completările ulterioare, privind protecţia mediului;
3. Se vor respecta condițiile impuse de ceilalți avizatori prin avizele obținute și proiectele înaintate spre avizare;
4. Deşeurile rezultate pe parcursul derulării lucrărilor vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale şi stradale;
5. Se vor lua măsuri pentru evitarea poluării solului, prin depozitarea pe suprafeţe impermeabile a materialelor şi a deşeurilor rezultate pe parcursul execuției lucrărilor;
6. Pe tot parcursul execuţie lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
7. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;
8. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
9. Terenul afectat temporar de lucrări, va fi adus la starea iniţială de utilizare;
10. În vederea menținerii calității aerului, în parametrii optimi pentru pulberi, respectiv, PM 2,5 și PM 10, în zona amplasamentului, în perioada lucrărilor de construcție se vor respecta următoarele condiții:

* utilizarea materialelor speciale (folie de plastic, plasă etc) cu care se va acoperi pamântul excavat, până la reutilizarea sau transportul lui;
* utilizarea apei, pentru suprimarea prafului, in cantitatile, frecventa si proportiile necesare in zona de lucru, la sfarsitul fiecarei saptamani de lucru, daca nu se vor desfasura operatiuni active mai mult de doua zile consecutiv;
* se vor lua masuri de acoperire, îngrădire, închidere a stocurilor de materiale de construcție sau deșeuri, pentru prevenirea împrăștierii cauzată de vânt;
* curațarea roților vehiculelor care ies de pe șantier;
* oprirea motoarelor tuturor vehiculelor aflate în stațioanare, în zona santierului;

11.Se vor lua urmatoarele masuri de reducere a SO2 si NOx:

a) se vor adopta măsuri de control al emisiilor provenite de la instalațiile de ardere (ex: centrale termice cu arzator cu NOx scazut, centrale cu convectie, etc.):

b) se vor adopta pe cat posibil tehnologii verzi de producere a energiei din surse regenerabile pentru generarea curentului electric, producerea de apă calde, etc. (energia solară, energia apei, energia geotermică, etc.);

c) se vor evita eliminarea emisiilor la nivelul de respiraţie prin realizarea coşurilor de evacuare/dispersie conform cerinţelor OM 462/1993, ţinând seama de:

• efectele pe scurtă durată ale emisiilor provenite din instalaţii (sarcină integrală a instalaţiei şi condiţiile cele mai defavorabile de emisie şi combustibil),

• condiţiile meteorologice de dispersie favorabile (ampalasare în care vânturile sunt canalizate, prezintă direcţie predominantă),

12.Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;

13.Se va respecta programul de lucru impus de Primaria Municipiului Brașov în concordanță cu programul de odihnă a locuitorilor din zonă în conformitate cu Legea nr. 61/1991 cu modificările și completările ulterioare, privind liniștea publică, pe toată perioada de execuție a lucrărilor de construire;

14.Se va acorda atenţie manevrării utilajelor în apropierea zonelor locuite; Se vor lua masuri corespunzatoare de a nu degrada sau ocupa terenul din zona limitrofa;

15.Se vor respecta prevederile HG nr. 1756/2006 cu modificările şi completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil şi de neşters marcajul european de conformitate CE, însoţit de indicarea nivelului garantat al puterii sonore;

16.Respectarea duratei de execuţie a proiectului astfel încât disconfortul generat de poluarea fonică să fie cât mai redus ca timp;

17.Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatic atat pe perioada executiei lucrărilor cât și după aceasta;

18.Vor fi luate măsuri pentru limitarea vibrațiilor produse de săpătură prin utilizarea de tehnologii performante de execuție și de fundare, în vederea încadrarii valorilor parametrilor vibrațiilor în limitele admisibile stabilite de SR 12025-2/94;

19.În vederea menținerii calității aerului, în parametrii optimi, în zona amplasamentului, în perioada realizării lucrărilor de construcție, se vor respecta următoarele condiții:

* + utilizarea apei, pentru suprimarea prafului, în cantitățile, frecvența și proporțiile necesare, în zona de lucru, la sfârșitul fiecărei săptamâni de lucru, daca nu se vor desfășura operațiuni active mai mult de două zile consecutiv;
  + minimizarea activităților generatoare de praf (tăiere, măcinare, spargerea betonului, nisip, pietriș, activități de sablare/șlefuire, etc.);
  + se vor lua măsuri de acoperire, îngradire, închidere a stocurilor de materiale de construcție sau deșeuri, pentru prevenirea împraștierii cauzată de vânt;
  + curățarea/spălarea vehiculelor care ies de pe șantier;
  + oprirea motoarelor tuturor vehiculelor aflate în staționare, în zona șantierului;

20.Organizarea de şantier, pentru lucrările prevăzute prin proiect, va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător. Se vor avea în vedere:

* împrejmuirea corespunzătoare a zonelor de lucru, montarea de avertizoare, etc;
* organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaleta ecologică), împrejmuire cu gard din panouri metalice pentru protecţia organizării de şantier si a vecinătăţilor), după caz;
* întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;
* se interzice stocarea temporară și depozitarea carburanţilor și substanţelor periculoase în zona aferentă amplasamentului;
* în perioada de execuţie a lucrărilor vor fi stabilite zone de parcare a autovehiculelor și a utilajelor utilizate;
* este interzisă părăsirea incintei organizării de şantier cu roţile autovehiculelor şi/sau caroseria murdară;
* alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;
* este interzisă amplasarea în incinta organizării de șantier a stațiilor de preparare beton, făra asigurarea sistemului de preepurare ape uzate tehnologice și a sistemului de protecție a atmosferei împotriva poluării cu pulberi;
* nivelul de zgomot se va încadra în limitele impuse de SR 10.009/2017;

21. Se vor respecta prevederile Legii nr. 17/2023 pentru aprobarea Ordonantei de urgenta a Guvernului nr. 92/2021 privind regimul deșeurilor.

Se vor respecta de asemenea prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023, cu modificările și completările ulterioare;

Se vor respecta prevederile Legii nr. 24/2007 republicată, privind reglementarea și administrarea spațiilor verzi din intravilanul localităților.

În conformitate cu prevederile **OUG nr. 195/2005**, aprobată prin **Legea nr. 265/2006** privind protecția mediului, cu modificările și completările ulterioare - "**Art. 15 alin (2) lit a** - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum şi asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

Conform art. 21, alin.(4) din OUG 195/2005 privind protectia mediului, aprobată cu modificări si completări prin Legea nr. 265/2006, cu modificările si completările ulterioare **”răspunderea pentru corectitudinea informaţiilor puse la dispoziţia autorităţilor competente pentru protecţia mediului şi a publicului revine titularului proiectului**”.

**Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvată și de evaluare asupra corpurilor de apă.**

**Pentru legalitatea si autenticitatea documentelor depuse la dosar se face raspunzator titularul proiectului.**

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sancționează conform prevederilor legale în vigoare.

Conform prevederilor Legii nr. **292/2018**:

- anexa 5, art. 43, alin. (3) la finalizarea proiectelor publice și private care au făcut obiectul procedurii de evaluare a impactului asupra mediului, autoritatea competentă pentru protecția mediului care a parcurs procedura verifică respectarea prevederilor deciziei etapei de încadrare;

- anexa 5, art. 43 alin. (4) procesul - verbal întocmit în situația prevăzută la alin. (3) se anexeaza și face parte integrantă din procesul - verbal de recepție la terminarea lucrărilor.

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

- anexa 5, art. 34, alin (2) notificarea prevazută la alin. (1), însoțită de raportul de verificare întocmit în conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat în condițiile legii pentru cerința esențiala D) igiena, sănătate și mediu înconjurator prevazută la art. 3 din Ordinul ministrului dezvoltării regionale și administrației publice nr. 2264/2018 sau dupa caz de punctul de vedere al autorității competente emitente a aprobării de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data apariției necesității modificării/extinderii;

-art. 18, alin. (13 ) în cazul în care una dintre deciziile prevăzute la alin. (8) și (9) nu se emite în termen de 5 ani de la emiterea acordului de mediu, titularul proiectului este obligat să se adreseze autorității de mediu emitente în vederea confirmării faptului că acordul de mediu nu este depășit.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 şi ale Legii contenciosului administrativ nr. 554/2004, cu modificările și completările ulterioare.

**DIRECTOR EXECUTIV,**

**Ciprian Marius BĂNCILĂ**

**ȘEF SERVICIU A.A.A.,**

**Liliana Cristina COPACEA Biroul C.F.M.**

**ÎNTOCMIT:**

**Consilier Iulia ENE**

**ÎNTOCMIT:**

**Consilier Gabriela COJOCARU**